कोरोना: 20 लाख से नीचे आए एक्टिव केस, रिकवरी की दर 92% ऊपर, 24 घटे में 1.27 लाख मामले
केंद्रीय स्वास्थ्य मंत्रालय की तरफ से जारी किए गए आंकड़ों के अनुसार पिछले 24 घंटों के दौरान देशभर में कोरोना वायरस के 127510 नए मामले सामने आए हैं। 15-20 दिन पहले रोजाना मामलों का आंकड़ा 4 लाख के ऊपर पहुंच गया था। लेकिन अब काफी हद तक केस कम हुए हैं और साथ में कोरोना से ठीक होने वाले लोगों की संख्या भी तेजी से बढ़ी है। पि
नई दिल्ली. अप्रैल और मई के दौरान भारी तबाही मचाने के बाद देश में अब कोरोना वायरस को लेकर जो आंकड़े सामने आ रहे हैं वह कुछ हद तक राहत देने वाले हैं। देश में रोजाना आने वाले कोरोना मामले कम हो रहे हैं, एक्टिव केस भी लगातार घट रहा है, रिकवरी की दर भी तेजी से बढ़ रही है और कोरोना से होने वाली रोजाना मौतों में भी पहले के मुकाबले काफी कमी आई है। इतना ही नहीं, कोरोना वायरस के खिलाफ लड़ाई में चल रहे वैक्सीन के टीकाकरण में भी अब पहले के मुकाबले काफी तेजी देखने को मिल रही है। केंद्रीय स्वास्थ्य मंत्रालय की तरफ से जारी किए गए आंकड़ों के अनुसार पिछले 24 घंटों के दौरान देशभर में कोरोना वायरस के 127510 नए मामले सामने आए हैं। 15-20 दिन पहले रोजाना मामलों का आंकड़ा 4 लाख के ऊपर पहुंच गया था। लेकिन अब काफी हद तक केस कम हुए हैं और साथ में कोरोना से ठीक होने वाले लोगों की संख्या भी तेजी से बढ़ी है। पिछले 24 घंटों के दौरान देशभर में 2.59 लाख से ज्यादा लोग कोरोना से ठीक हुए हैं और अब देश में एक्टिव केस 20 लाख से नीचे आकर 1895520 बचे हैं।एक समय देश में कोरोना वायरस के एक्टिव मामलों की सख्या 38 लाख के ऊपर थी। स्वास्थ्य मंत्रालय के आंकड़ों के अनुसार देश में कुल 28175044 कोरोना मामले दर्ज किए जा चुके हैं जिनमें 25947629 लोग पूरी तरह से ठीक हो चुके हैं, यानि देश में अब कोरोना वायरस से रिकवरी की दर 92.09 प्रतिशत हो गई है। कोरोना से होने वाली मौतों के आंकड़े में भी अब कुछ कमी देखी जा रही है, स्वास्थ्य मंत्रालय के अनुसार पिछले 24 घंटों के दौरान देश में कोरोना की वजह से 2795 लोगों की जान गई है। अबतक यह वायरस देश में 331895 लोगों की जान ले चुका है। देश में कोरोना की वजह से एक साल यानि मार्च 2020 से मार्च 2021 के दौरान जितनी मौतें हुई उतनी ही मौतें लगभग इस साल अप्रैल और मई में हो गई हैं। इस साल मार्च अंत तक देश में कोरोना से होने वाली मौतों का आंकड़ा 162959 था और मई अंत में यह आंकड़ा 331895 हो गया है। कोरोना के खिलाफ लड़ाई में सरकार ने वैक्सीन के टिकाकरण का जो अभियान चलाया हुआ है वह मई के दौरान अधिकतर दिन सुस्त पड़ गया था लेकिन अब उसमें तेजी देखने को मिल रही है। पिछले 24 घंटों के दौरान देशभर में 27.80 लाख लोगों को वैक्सीन मिल चुकी है।